[{"text_idx": "#000003", "text": "Riigikohus: arstide seisukoht lahendis on va\u0308ga oluline"}, {"text_idx": "#000005", "text": "Riigikohtu kriminaalkolleegiumi esimees Saale Laos to\u0303des, et Edgar Savisaart kohtu alt vabastavas lahendis oli va\u0308ga oluline arstide seisukoht tema tervise kohta."}, {"text_idx": "#000006", "text": "Laos ma\u0308rkis, et riigikohus jo\u0303ustas reedese ma\u0308a\u0308rusega maakohtu ma\u0308a\u0308ruse, millega Edgar Savisaar vabastati kohtumenetlusest tema tervisliku seisundi ehk parandamatu haigestumise to\u0303ttu."}, {"text_idx": "#000007", "text": "\"Ku\u0308simuse all oli ka see, kas oleks saanud kriminaalasja arutamist ja\u0308tkata ilma Savisaare osavo\u0303tuta, kuid seadus no\u0303uab, et tuleb to\u0303endada, et ko\u0303rvalehoidumine on tahtlik - muul juhul on vaja, et oleks su\u0308u\u0308distatav no\u0303usolek,\" nentis ta."}, {"text_idx": "#000008", "text": "Laos lisas, et maa ja ringkonnakohus ei tuvastanud, et oleks tegemist tahtliku ko\u0303rvalehoidumisega ning ka nendel kaalutlustel tuli ja\u0308tta jo\u0303usse maakohtu ma\u0308a\u0308rus."}, {"text_idx": "#000009", "text": "Laos ma\u0308rkis, et riigikohus no\u0303ustus prokuratuuri seisukohaga, et seadus ei takista selle ma\u0308a\u0308ruse vaidlustamist."}, {"text_idx": "#000010", "text": "\"Va\u0308ga oluline on ta\u0308helanu po\u0308o\u0308rata, et see on o\u0303igluslik otsus ja arstide seisukoht on selles va\u0308ga ta\u0308htis, samas ei ole kohus seotud ekspertide arvamusega, kuid mitte no\u0303ustumiseks peavad olema kaalukad po\u0303hjused,\" u\u0308tles Laos."}, {"text_idx": "#000011", "text": "Laose so\u0303nul oli maakohus oma ma\u0308a\u0308ruses vo\u0303tnud arvesse ko\u0303ik asjaolud ja maakohtu ma\u0308a\u0308rusele etteheiteid ei ole."}, {"text_idx": "#000012", "text": "\"Tegemist on erandliku kriminaalmenetluse lo\u0303petamise ma\u0308a\u0308rusega ning igal u\u0308ksikjuhul on see po\u0303hjaliku kaalutluse alusel tehtav otsus,\" u\u0308tles ta."}, {"text_idx": "#000013", "text": "Riigikohus jo\u0303ustas reedel Harju maakohtu ma\u0308a\u0308ruse, millega Edgar Savisaare suhtes lo\u0303petati kohtumenetlus tema tervisliku seisundi to\u0303ttu."}, {"text_idx": "#000014", "text": "Riigikohtu endine esimees Rait Marsute u\u0308tles \"Aktuaalsele kaamerale\", et ko\u0303ik su\u0308u\u0308distatavad vo\u0303i kohtualused, kel on ko\u0303rge verero\u0303hk vo\u0303i ko\u0303ikuv insuliinitase vo\u0303ivad hakata sellele argumendile toetuma, sest need su\u0308mptomid vo\u0303ivad anda halbu tagaja\u0308rgi."}, {"text_idx": "#000015", "text": "\"Vo\u0303imalus, et kaitsjad vo\u0303iksid tulevikus nende argumentidega taotleda kohtualuste vabastamist kohtumenetlusest ja karistuse kandmisest, seda kindlasti teevad ja see avab avaralt ukse menetluslikele raskustele edaspidiseks,\" ma\u0308rkis ta."}, {"text_idx": "#000016", "text": "Tartu U\u0308likooli kriminoloogia professor Ju\u0308ri Saar u\u0308tles, et antud lahend on ma\u0308rk sellest, et meie o\u0303igussu\u0308steem, o\u0303igusametkonnad on u\u0308ldmenetluste la\u0308biviimisel va\u0308ga no\u0303rgad."}, {"text_idx": "#000017", "text": "\"Kui ei la\u0308he lu\u0308himenetluse peale, mis eeldab, et tunnistatakse ennast su\u0308u\u0308di, siis ei ole meie o\u0303igussu\u0308steem nii vo\u0303imekas enam nagu vo\u0303iks arvata ja see vo\u0303ib ku\u0308ll olla pretsedendi mo\u0303ttes julgustamaks seda, et hakake vastu, a\u0308rge tunnistage ennast su\u0308u\u0308di ja kasutage ko\u0303iki argumente enda o\u0303iguste kaitseks,\" leidis ta."}, {"text_idx": "#000020", "text": "\"Rahva teenrid\": lo\u0303plik kohus Savisaare u\u0308le tuleb ilmselt ajalooraamatutes"}, {"text_idx": "#000022", "text": "Pilv: Savisaareta on keerulisem protsessis anda o\u0303iguslikke hinnanguid"}, {"text_idx": "#000028", "text": "Suninen no\u0303ustus viimaks reedeseid probleeme lahkama"}, {"text_idx": "#000032", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000033", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000035", "text": "Ko\u0303lvart erakonnast lahkujatest: Karilaid isegi ei vastanud mu ko\u0303nedele"}, {"text_idx": "#000036", "text": "Vandeadvokaat: on toimumas liikumine, mis va\u0308ljendusvabadust u\u0308ha enam piirab"}, {"text_idx": "#000037", "text": "So\u0303erd kritiseeris riigieelarvet: see takistab riigikogu to\u0308o\u0308d"}, {"text_idx": "#000040", "text": "Kaupmehed prognoosivad ko\u0303ige keerulisemat perioodi tuleva aasta alguses"}, {"text_idx": "#000050", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000053", "text": "Eesti soovib va\u0308ljapakutud parandusdirektiivi muutmist"}, {"text_idx": "#000056", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000057", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]